CELEX: 22004D1214(01)
Language: sk
Date: 2004-10-26 00:00:00
Title: Rozhodnutie zmiešaného výboru EÚ/Island a Nórsko č. 1/2004 zriadeného dohodou uzatvorenou medzi Radou Európskej únie a Islandskou republikou a Nórskym kráľovstvom o pridružení Islandskej republiky a Nórskeho kráľovstva pri vykonávaní, uplatňovaní a vývoji Schengenského acquis, ktorým sa mení a dopĺňa rozhodnutie č. 1/1999 z 29. júna 1999 o prijatí svojho rokovacieho poriadku

14.12.2004   
            
            
               SK
            
            
               Úradný vestník Európskej únie
            
            
               C 308/1
            
         Rozhodnutie zmiešaného výboru EÚ/Island a Nórsko č. 1/2004 zriadeného dohodou uzatvorenou medzi Radou Európskej únie a Islandskou republikou a Nórskym kráľovstvom o pridružení Islandskej republiky a Nórskeho kráľovstva pri vykonávaní, uplatňovaní a vývoji Schengenského acquis, ktorým sa mení a dopĺňa rozhodnutie č. 1/1999 z 29. júna 1999 o prijatí svojho rokovacieho poriadku
   (2004/C 308/01)
   ZMIEŠANÝ VÝBOR,
   so zreteľom na článok 15 ods. 2 svojho rokovacieho poriadku (1),
   ROZHODOL TAKTO:
   Článok 1
   Rokovací poriadok zmiešaného výboru sa mení a dopĺňa takto:
   V článku 1 sa za poslednú vetu vkladá táto veta:
   
      „Delegácie zastupujúce vládu Islandu a Nórska môžu postúpiť predsedníctvo zasadnutia zmiešaného výboru na úrovni vysokých úradníkov a ministrov inej delegácii, ktorá je pripravená vykonávať túto funkciu.“
   
   Článok 5, pododsek 2 sa mení takto:
   
      „Prítomnosť aspoň polovice členov Rady, zástupcov delegácie Islandu a delegácie Nórska na ministerskej úrovni a člena Komisie je potrebná, aby zmiešaný výbor mohol prijímať rozhodnutia.“
   
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie. Island a Nórsko zodpovedajú za jeho úradné uverejnenie vo svojich krajinách.
   
      V Luxemburgu 26. októbra 2004
      
         
            Za zmiešaný výbor
         
         
            predseda
         
         
            
      
   
   
      (1)  Ú. v. ES C 211, 23.7.1999, s. 9.